নিষিদ্ধ পল্লি থেকে জয়িতা হওয়ার গল্প
নিষিদ্ধ পল্লির অন্ধকার জীবনের গ্লানি কাটিয়ে দেশসেরা জয়িতা নির্বাচিত হওয়ার গৌরব অর্জন করেছেন মর্জিনা বেগম নামের এক নারী। ‘জয়িতা অন্বেষণে বাংলাদেশ’ শীর্ষক কার্যক্রমের আওতায় ২০১৭ সালে তিনি এ গৌরব অর্জন করেন। 







৮ মার্চ রাজধানীর বঙ্গবন্ধু আন্তর্জাতিক সম্মেলন কেন্দ্রে অনুষ্ঠানে ‘নির্যাতনের বিভীষিকা মুছে ফেলে নতুন উদ্যমে জীবন শুরু করেছেন যে নারী’ ক্যাটাগরিতে জাতীয় পর্যায়ে শ্রেষ্ঠ জয়িতার স্বীকৃতি অর্জন করেন মর্জিনা বেগম। 




মর্জিনা বেগম রাজবাড়ীর গোয়ালন্দ উপজেলার বাসিন্দা। পেশাগত জীবনে তিনি মুক্তি মহিলা সমিতি নামে একটি বেসরকারি সংগঠনের নির্বাহী পরিচালক। সংগঠনটি দেশের যৌনকর্মী ও তাদের সন্তানদের অধিকার আদায়, শিশুদের বিকাশ, শিক্ষা, সুরক্ষাসহ বিভিন্ন বিষয় নিয়ে কাজ করে। 
মর্জিনা বেগম জানান, ২০০১ সালে যৌনকর্মীদের বিনা অপরাধে মারধর, ধরে নেওয়ার প্রতিবাদ করায় তিনিসহ বেশ কয়েকজন সাধারণ যৌনকর্মী গ্রেফতার হন। জেল খাটেন ১৬ দিন। 
পল্লির প্রভাবশালী চক্রের থেকে নানা ধরনের হুমকি-ধমকি আসতে থাকে। কিন্তু কোনো কিছুতেই তিনি দমে যাননি। নারী ও শিশুদের জীবনমান উন্নয়নে তার সংগ্রাম চলছে।

নিষিদ্ধ পল্লির অন্ধকার জীবনের গ্লানি কাটিয়ে দেশসেরা জয়িতা নির্বাচিত হওয়ার গৌরব অর্জন করেছেন মর্জিনা বেগম নামের এক নারী। ‘জয়িতা অন্বেষণে বাংলাদেশ’ শীর্ষক কার্যক্রমের আওতায় ২০১৭ সালে তিনি এ গৌরব অর্জন করেন।